19/07/2010 | Administración LocalMunicipal
Ortigueira
Secretaría
Aprobación definitiva da Ordenanza reguladora do funcionamento do servizo de axuda no fogar

Aprobada inicialmente polo Concello Pleno, en sesión ordinaria realizada o día 07 de maio de 2010, a Ordenanza reguladora do funcionamento do servizo de axuda no fogar, e transcorrido o prazo de información pública sen presentarse reclamación ou suxerencia algunha, enténdese definitivamente aprobada, de conformidade co disposto no artigo 49 da Lei 7/85, do 2 de abril, reguladora das bases do réxime local, polo que se da cumprimento ao previsto no artigo 70.2 do mesmo texto legal, e se procede á publicación do texto íntegro da ordenanza, que entrará en vigor o día seguinte ao da súa inserción no Boletín Oficial da Provincia e unha vez transcorra o prazo previsto no artigo 65.2 da Lei 7/1985, do 2 de abril. En virtude do exposto, publícase íntegramente a Ordenanza reguladora do funcionamento do servizo de axuda no fogar: O Estatuto de Autonomía de Galicia, no seu artigo 4.2, encomenda aos poderes públicos de Galicia a obriga de promover as condicións para que a liberdade e a igualdade do individuo e dos grupos nos que se integran sexan reais e efectivas. O artigo 27 da norma estatutaria no seu apartado 23, atribúelle á Comunidade Autónoma de Galicia, con carácter exclusivo, competencia en materia de asistencia social, ao igual que a Lei 7/1985, do 2 de abril, reguladora das bases de réxime local, establece no seu artigo 25.2. k) como competencia municipal a prestación de servizos sociais e de promoción e reinserción social nos termos da lexislación do Estado e das Comunidades Autónomas. A Lei 13/2008, do 3 de decembro, de servizos sociais de Galicia, no seu artigo 4, establece que os principios dos servizos sociais rexeranse, entre outros, polos principios de prevención, acción integral e personalizada, autonomía persoal e vida independente, integración e normalización, coordinación e planificación. Así mesmo, no artigo 11. f) establece como funcións dos servizos sociais comunitarios básicos a xestión do servizo de axuda no fogar, así como a participación na xestión das prestacións destinadas a garantir a autonomía persoal e a atención á dependencia; o capítulo II do catálogo de servizos sociais recolle, no seu artigo 20, aos servizos e actuacións de natureza material ou tecnolóxica, concretamente no punto d) define o servizo de axuda no fogar como aquel consistente en ofrecerlles un conxunto de atencións a persoas e familias no seu propio domicilio, para facilitar o seu desenvolvemento e a permanencia no seu contorno habitual. A Lei 39/2006, do 14 de decembro, de promoción da autonomía persoal e atención ás persoas en situación de dependencia establece a creación dun Sistema para a Autonomía e Atención á Dependencia que garanta un contido mínimo común de dereitos no relativo á promoción da autonomía persoal e á atención ás persoas en situación de dependencia, así como a participación das Entidades Locais. Concretamente, no seu artigo 15, establece o Catálogo de Servizos, recollendo entre eles o Servizo de Axuda no Fogar (15.1. c). Así mesmo, a normativa estatal e autonómica que desenvolve a citada lei, require a adaptación do regulamento do servizo de axuda no fogar, principalmente segundo o establecido no Decreto 727/2007 sobre criterios para determinar as intensidades de protección dos servizos e contía das prestacións económicas, o Decreto 176/2007 polo que se regula o procedemento para o recoñecemento da situación de dependencia e o dereito ás prestacións do sistema na Comunidade Autónoma de Galicia e a Orde do 17 de decembro de 2007 pola que se establecen os criterios básicos para a elaboración do programa individual de atención, fixación das intensidades de protección dos servizos, réxime de incompatibilidades das prestacións e contía das prestacións económicas. Por último, a Orde do 22 de xaneiro de 2009 pola que se regula o servizo de axuda no fogar configúrase como a normativa de referencia autonómica para o servizo de axuda no fogar, establecendo na súa Disposición Transitoria Primeira, a obrigatoriedade de adaptación das ordenanzas municipais ao disposto na mesma. A presente ordenanza ten por obxecto o regulamento do Servizo de Axuda no Fogar desenvolvido polo Concello de Ortigueira, que poderá prestarse directamente por persoal municipal ou ben de forma indirecta por unha entidade debidamente autorizada. O ámbito de actuación deste servizo comprende aos veciños e veciñas do Concello de Ortigueira, que consten empadroados e que residan real e efectivamente no termo municipal.1. DEFINICIÓN: O Servizo de Axuda no Fogar defínese como a prestación básica do sistema público de servizos sociais que presta un conxunto de atencións a persoas ou familias no seu domicilio, dende unha perspectiva integral e normalizadora, naquelas situacións en que teñan limitada a súa autonomía persoal ou nos casos de desestruturación familiar.2. SON OBXECTIVOS DESTE SERVIZO. a. Prestar unha serie de atencións de maneira integral ás persoas que precisen apoio na realización das tarefas da vida cotiá. b. Mellorar a calidade de vida das persoas usuarias. c. Facilitar a permanencia destas persoas no seu entorno de convivencia habitual, evitando a súa posible institucionalización. d. Manter, mellorar e recuperar as redes de relación familiar e social. e. Previr ou atrasar situacións de deterioro persoal e social e exclusión social. f. Servir de apoio e respiro ao coidador familiar. g. Servir de apoio e soporte no caso de disfuncións das responsabilidades familiares. h. Reforzar a solidariedade e potenciar o voluntariado social.1. De conformidade coa valoración do/ao Traballador/ar Social coordinador/a do servizo, poderán prestarse os seguintes tipos de atencións de carácter básico: a. Atencións de carácter persoal na realización das actividades básicas da vida diaria, tales como: · Asistencia para levantarse e deitarse. · Apoio no coidado e hixiene persoal, así como para vestirse. · Control do réxime alimentario e axuda, se é o caso, para alimentarse. · Supervisión, cando proceda, das rutinas de administración de medicamentos prescritas por facultativos. · Apoio para cambios posturais, mobilizacións, orientación espacio-temporal. · Apoio a persoas afectadas por problemas de incontinencia. b. Atencións de carácter persoal na realización doutras actividades da vida diaria, tales como: · Acompañamento fóra do fogar para acudir a consultas ou tratamentos. · Apoio na realización de xestións necesarias ou urxentes. c. Atencións das necesidades de carácter doméstico e da vivenda, tales como: · Limpeza e mantemento da hixiene e salubridade da vivenda. · Compra de alimentos e outros produtos de uso común. · Preparación dos alimentos. · Lavado e coidado das prendas de vestir. · Coidados básicos da vivenda. Este tipo de atención poderá ser facilitado en parte, se é o caso, por programas específicos de lavandaría ou alimentación a domicilio. d. Atencións de carácter psicosocial e educativo: intervencións técnico-profesionais formativas e de apoio ao desenvolvemento das capacidades persoais, á afectividade, á convivencia e á integración na comunidade así como á mellora da estruturación familiar.2. Con carácter complementario, o servizo de axuda no fogar poderá incorporar, entre outros, os seguintes tipos de atencións: · Actividades de acompañamento, socialización e desenvolvemento de hábitos saudables. · Prestación de atención a distancia mediante dispositivos de seguimento, teleasistencia e similares. · Adaptacións funcionais do fogar. · Servizo de podoloxía. · Servizo de fisioterapia.3. Poderán integrarse, ademais, dentro do servizo de axuda no fogar, determinadas atencións e actividades que se desenvolvan fóra do marco do domicilio da persoa usuaria, sempre que, de acordo coa prescrición técnica sobre o contido do servizo, incidan de maneira significativa na posibilidade de permanencia no fogar e na mellora da autonomía e a calidade de vida.4. En todo caso as atencións prestadas terán un carácter de reforzo e non substitutivo das propias capacidades da persoa usuaria ou doutras persoas do seu contorno inmediato, de maneira que se facilite e promova a súa autonomía.5. En ningún caso poderán formar parte das actuacións desenvolvidas polo servizo: · A realización de actividades que non fosen incluídas no proxecto de intervención e no acordo de servizo recollidos no artigo 9 deste regulamento. · Actuacións que, polo seu carácter sanitario, deban en todo caso ser realizadas por persoal facultativo, tales como curas persoais, inxeccións, sondaxes, podoloxía e todas aquelas referentes á saúde. · Limpezas integrais do fogar ou de estancias non utilizadas habitualmente pola persoa usuaria. · Tarefas derivadas da convivencia con animais, que en todo caso deberán estar desparasitados e vacinados. · Labores de horta e xardín.1. O servizo de axuda no fogar estará aberto a todas as persoas ou unidades de convivencia para as que, de acordo coa valoración do/a Traballador/a Social coordinador/a do servizo, supoña un recurso idóneo de atención.2. En todo caso, darase prioridade no acceso ao servizo ás persoas que teñan un dereito recoñecido de atención dentro do sistema de autonomía e atención á dependencia.3. De xeito particular, o servizo atenderá: · Persoas maiores con déficits de autonomía e persoas con discapacidade, especialmente cando carezan de apoio persoal no seu contorno inmediato. · Fogares con menores en que se observe necesidade dunha intervención de carácter socioeducativo. · Situacións de familias en risco de exclusión social como resposta preventiva e socializadora. · Persoas con dificultades temporais por convalecencias ou outras causas. Non obstante, as persoas usuarias interesadas en obte-lo acceso á prestación do servizo, por libre concorrencia, quedarán condicionados polo número de auxiliares encargadas da súa prestación que se poidan contratar cada ano en función dos recursos económicos con que conte o Concello de Ortigueira para ese exercicio, en caso de subcontratación quedará suxeito ó orzamento aprobado para este concepto no exercicio económico correspondente. Os requisitos que deben reunir as persoas beneficiarias do Servizo de Axuda no Fogar polo sistema de libre concorrencia son os seguintes: a. Estar empadroada e ter residencia efectiva no Concello de Ortigueira. b. Non ter dereito ao Servizo a través doutro organismo público c. Non ter recoñecida unha situación de dependencia que, polo seu grao e nivel, lles permita acceder ao Catálogo de recursos establecidos na Lei 39/2006. d. Reunir a puntuación precisa segundo as condicións persoais, sociais, económicas, etc., establecidas nos baremos. Para poder ter acceso ao Servizo é necesario obter un mínimo de 30 puntos. e. No caso daqueles usuarios por libre concorrencia que cumprindo os requisitos esixidos nos apartados anteriores teñan familiares que se poidan encargar deles pero se negan a facelo, a valoración do Servizos Sociais do Concello de Ortigueira será decisiva na súa concesión ou denegación. f. Que a vivenda onde se preste o servizo reúna unhas condicións mínimas de habitabilidade (cuarto de baño, auga corrente, electricidade…) para que se poidan facer efectivas as tarefas sen risco para o persoal e a persoa usuaria. En ausencia destas condicións deberán exercerse outro tipo de medidas previas a prestación do servizo. g. Respectar e cumprir os deberes establecidos no artigo 7 da presente Ordenanza. As persoas usuarias do servizo, no marco dos dereitos que con carácter xeral se lle recoñecen na lexislación aplicable sobre servizos sociais e, se é o caso, sobre o procedemento administrativo común, terán dereito: 1. A seren tratadas co respecto debido á súa dignidade.2. A recibiren unha atención adaptada ás súas necesidades, coa calidade e duración prescritas en cada caso.3. Coñeceren a organización e o regulamento do servizo.4. Coñeceren a situación do seu expediente.5. A recibiren información precisa e clara sobre as posibles modificacións sobrevidas durante a prestación efectiva do servizo.6. A presentaren queixas e suxestións ao persoal coordinador do servizo cando expresaren reclamacións ou fixeren suxestións sobre a súa prestación efectiva.7. Ao tratamento confidencial dos seus datos de acordo co disposto na Lei orgánica 15/1999, do 13 de decembro, de protección de datos de carácter persoal ou a normativa vixente ó respecto. As persoas usuarias, no marco dos deberes que con carácter xeral se recollen na Orde do 22 de xaneiro de 2009 pola que se regula o servizo de axuda no fogar, referido ó artigo 37 da Lei 4/1993, de servizos sociais, terán os seguintes deberes: 1. Cumprir coas condicións do servizo, facilitándolle a execución das tarefas ao persoal a cargo e poñendo á súa disposición, se é o caso, os medios materiais necesarios (tales como produtos de limpeza, aseo e hixiene persoal…). 2. Colaborar, na medida das súas posibilidades, no desenvolvemento do servizo en función das súas capacidades e nos termos acordados en cada caso.3. A facilitar e colaborar no seguimento e avaliación do servizo.4. Respectar a dignidade persoal e profesional das persoas que presten o servizo, así como respectar os límites das súas obrigas laborais (non facelas partícipes da súa vida persoal, non ofrecerlles obsequios nin regalos, non manter contactos fóra do horario laboral…) 5. Informar á persoa coordinadora do servizo dos cambios de calquera circunstancia que impliquen unha modificación na súa capacidade económica, así como de circunstancias relevantes de carácter persoal ou familiar que puidesen dar lugar á modificación, suspensión ou extinción na prestación do servizo.6. Participar no pagamento do servizo nos termos establecidos na Ordenanza Fiscal reguladora do prezo público pola Prestación do Servizo de Axuda no Fogar Municipal.7. A comunicar á persoa coordinadora do servizo, en circunstancias ordinarias e previsibles, con quince días de antelación, calquera ausencia temporal do domicilio que puidese impedir a prestación do servizo.8. A cumprir as condicións establecidas no correspondente Acordo do Servizo mediante a sinatura do mesmo (Anexo III da Orde do 22 de Xaneiro de 2009, DOG nº 22 do 2 de febreiro de 2009). 9. Permanecer no domicilio no horario de prestación do servizo. As/os profesionais que interveñen no servizo non custodiarán as chaves do domicilio. Si se dese o caso, de que a auxiliar precise dispoñer das chaves do domicilio da persoa usuaria, esta consentirá mediante sinatura documental de autorización para tal efecto. O persoal que pode intervir no Servizo de Axuda no Fogar está composto por profesionais e persoas voluntarias e as súas funcións e tarefas serán as seguintes: a. Traballador/a Social, como profesional responsable do Programa que recibirá a demanda, fará o estudio e a valoración da situación presentada, deseñará o proxecto de intervención axeitado a ela e será responsable do seu seguimento e valoración. As súas funcións e tarefas concretas serán: · Estudo e valoración das necesidades e recursos da comunidade. · Programación e avaliación xeral do servizo, no marco xeral dos Servizos Sociais de Atención Primaria municipais · Coordinación do servizo, xestión do persoal. · Difusión e información do servizo. · Recepción de altas no servizo. · Elaboración de informes sociais das persoas usuarias. · Representante da entidade na firma do contrato de prestación do servizo ante a persoa usuaria. · Formulación de propostas, modificacións, ampliación ou redución do tempo de servizo si fose necesario. · Realización de visitas domiciliarias para a valoración, seguimento e avaliación do servizo. · Asignación de auxiliar e coordinación con elas. · Asignación e supervisión de tarefas. · Avaliación e seguimento dos casos atendidos, e adaptación do servizo ás necesidades presentadas · Apoio e promoción da formación-reciclaxe do persoal relacionado co servizo · Estímulo das responsabilidades da familia como coidadoras/es primarias/os e fomento da autoestima das persoas usuarias. · Realización de xestións técnicas, tramitación de prestacións, movilización de recursos complementarios, etc. · Coordinación do servizo con profesionais, institucións, asociacións e voluntariado. b. Auxiliar de Axuda no Fogar, como profesional que realizará as tarefas en contacto directo cas persoas usuarias, ás familias e o entorno. Realizará as actividades establecidas no Plan de Traballo. As súas funcións e tarefas concretas serán: · Asistenciais, de atención persoal e doméstica. · De orientación en actividades da vida cotiá, favorecendo unha normalización no funcionamento do fogar. · Psicosociais e educativas, potenciando o protagonismo da persoa beneficiaria, non substituíndoa naquelas tarefas que poida realizar por si mesma e facilitando as canles de comunicación co seu entorno. · De colaboración ca/o técnica/o responsable na coordinación observación, seguimento e avaliación do servizo. · De estímulo e fomento da autonomía das persoas usuarias. · As tarefas serán aquelas necesarias para levar a cabo as funcións anteriormente enumeradas, establecidas e supervisadas en cada caso pola/o técnica/o coordinador/a. c. Outros/as profesionais coordinados/as co/a Traballadores/as Sociais, tales como outros/as Traballadores/as Sociais, Psicólogos/as, Educadores/as Sociais, técnicos/as superiores en integración social ou outros/as profesionais que colaboren co Servizo de Axuda no Fogar: As posibles tarefas serán: · De coordinación co/a Traballador/a Social. · Colaboración co/a Traballador/a no deseño do Proxectos Individualizados de Atención das persoas usuarias. · Intervencións técnicas coa persoa usuaria e familiares: atención de carácter educativo e psicosocial. · Supervisión das tarefas da auxiliar do servizo. · Realización de visitas domiciliarias de seguimento e avaliación do servizo. · Colaborar co/a Traballador/a no apoio e promoción da formación-reciclaxe do persoal auxiliar. d. Voluntarias/os: aquelas persoas que actúan de forma solidaria, sen expectativas de remuneración económica e dentro do programa de intervención correspondente, complementando de forma coordinada as funcións e tarefas do persoal anteriormente relacionado. Dado o seu carácter de relación interpersoal de diversidade, de flexibilidade de horarios e dispoñibilidade de tempo libre, as tarefas que poderán desempeñar serán as de compañía, fomento de relacións e comunicación e ocupación do tempo libre, tanto dentro como fóra do fogar, e outras que contribúan ó fomento da autoestima. A tal fin deberán ser formados convenientemente e de acordo coa lexislación vixente sobre voluntariado. Como entidade pública prestadora do Servizo de Axuda no Fogar, o Concello de Ortigueira terá os seguintes dereitos e deberes: a. Cando por necesidade de organización do servizo se valore necesario realizar puntualmente un cambio no horario establecido no Acordo de Prestación, a/o técnica/o responsable poderá xestionalo informando de dito cambio á persoa usuaria, permanecendo igualmente vixente dito acordo. b. Cando por necesidades de organización do servizo se valore necesario realizar puntualmente un cambio da persoa auxiliar asignada, a/o técnica/o responsable poderá xestionalo informando de dito cambio á persoa usuaria. c. Cando suceda que a auxiliar de axuda no fogar asignada non poida asistir de xeito temporal ó traballo, a entidade procederá a cubrir, sempre que sexa posible, a atención con outra persoa auxiliar no fogar, informando á persoa usuaria do servizo. No caso de non poder cubrirse os servizo, a entidade descontará da aportación do usuario o importe correspondente. d. Ao mesmo tempo, cando a persoa usuaria decida prescindir da atención nos casos de que a ausencia da auxiliar asignada supere tres días consecutivos de prestación do servizo, a entidade procederá a cobrar igualmente conforme ó horario establecido no Acordo do Servizo. e. Cando a persoa usuaria non comunique coa suficiente antelación, en circunstancias ordinarias e previsibles, calquera ausencia temporal do domicilio que puidese impedir a prestación do servizo, a entidade procederá a cobrar igualmente conforme ó horario establecido no Acordo do Servizo. f. A/o técnica/o responsable poderá valorar a idoneidade de reforzar con persoal de apoio (unha segunda persoa auxiliar no fogar, voluntariado, etc.) á auxiliar asignada por motivos xustificados. g. Se a persoa usuaria rexeita á/ó auxiliar que se lle asigne, sen razón suficientemente xustificada, a entidade poderá valorar a posibilidade de extinción do Servizo de Axuda no Fogar. a. Expoñer publicamente o regulamento de funcionamento do Servizo de Axuda no Fogar e facilitar ós interesados ó acceso ó mesmo. b. Tratar as persoas sen discriminación co respecto debido á súa dignidade. c. Recoller e valorar as queixas e suxestións presentadas ao persoal coordinador do servizo cando expresaren reclamacións ou fixeren suxestións sobre a súa prestación efectiva. d. Prestar unha atención adaptada ás necesidades da persoa usuaria. e. Ao cumprimento das condicións e requisitos establecidos no Decreto 143/2007 polo que se regula o réxime de autorización e acreditación dos programas e dos centros de servizos sociais. f. A persoa coordinadora do Servizo terá a cualificación de Asistente Social ou Diplomatura Universitaria en Traballo Social e equivalentes. g. O persoal que presta atención directa nos domicilios das persoas usuarias estará formado por Auxiliares de Axuda no Fogar, que, no caso de atender a persoas afectadas por déficit de autonomía, deberá estar en posesión do título de formación profesional de grao medio de atención sociosanitaria ou equivalente, regulado no Real Decreto 496/2003, do 2 de maio, ou en posesión do certificado de profesionalidade de atención sociosanitaria a persoas no domicilio ou equivalente, regulado no Real decreto 1379/2008, do 1 de agosto, polo que se establecen os certificados de profesionalidade da familia profesional de servizos socioculturais e á comunidade. h. Tratar de xeito confidencial os datos das persoas usuarias de acordo co disposto na Lei orgánica 15/1999, do 13 de decembro, de protección de datos de carácter persoal ou a normativa vixente ó respecto. i. Facilitar o material necesario para cada auxiliar de axuda no fogar. j. O departamento de Servizos Sociais e, de ser o caso, a entidade prestadora en réxime privado do servizo, contará cun expediente por cada persoa usuaria ou por cada unidade de convivencia á que se presta o servizo, no cal constará, cando menos: · Un informe social, asinado pola/o Traballador/a Social coordinador/a do Servizo. · Un proxecto individualizado de atención, asinado polo/a Traballador/a Social coordinador/a do Servizo. Anexo 1 (Orde do 22 de Xaneiro de 2009, DOG nº 22 de 02/02/09 ). · Un acordo de servizo asinado entre a/o Traballador/a Social coordinador/a do Servizo e a persoa usuaria. Anexo 2. k. Garantir unha supervisión do servizo efectivamente prestado, segundo se reflicte no artigo 11. A. Procedemento para causar alta no servizo: 1. As persoas que teñan un dereito recoñecido de atención dentro do Sistema de Autonomía e Atención á Dependencia, causarán alta no servizo mediante presentación da Resolución de Aprobación do Programa Individualizado de Atención no que se recoñeza o dereito ao Servizo de Axuda no Fogar municipal e a intensidade correspondente. A persoa coordinadora do servizo poderá solicitar canta información e/ou documentación considere precisa para valora-la situación, elaborar o Proxecto de Intervención e realizar o seguimento do caso.2. O procedemento de acceso por libre concorrencia ao Servizo de Axuda no Fogar será o seguinte: I. Recepción da demanda e información sobre o servizo polo/a Traballador/a Social coordinador/a do programa nos Servizos Sociais Comunitarios Básicos. II. Presentación do impreso de solicitude no Rexistro do Concello coa debida documentación ( Anexo deste regulamento ), de conformidade cos principios xerais recollidos na Lei 30/1992, do 26 de novembro, de réxime xurídico das administracións e do procedemento administrativo común. O prazo de solicitude estará aberto todo o ano. Cando circunstancias debidamente acreditadas no expediente así o xustifiquen, o procedemento de acceso ao servizo poderá iniciarse de oficio. III. Comprobación dos datos proporcionados e valoración técnica da necesidade, por parte da/o Traballador/a Social, podendo solicitar canta outra información e/ou documentación considere precisa para valora-la situación, facendo unha visita ó domicilio da persoa solicitante e emitindo un Informe Social, preceptivo e vinculante, que reflectirá a idoneidade ou non do servizo, así como a intensidade recomendable para cada caso concreto. IV. Proposta de resolución do técnico responsable: De concesión, que reflectirá a puntuación outorgada segundo as condicións establecidas no baremo. De inclusión na lista de espera, que reflectirá a puntuación outorgada segundo as condicións establecidas no baremo. Se un solicitante superase os seis meses na lista de espera, antes de proceder á súa alta no Servizo, será preceptiva unha nova valoración da situación. De denegación, que reflectirá o artigo do presente regulamento ó que se acolle. V. Resolución do órgano competente, especificando o establecido no punto 4º. No caso de Resolución de Concesión, deberá especificar a achega económica correspondente. VI. Elaboración, por parte da/o técnica/o responsable da xestión do servizo de axuda no fogar, do informe da capacidade económica para o servizo económico municipal, especificando a achega económica que corresponda, segundo o establecido na Ordenanza Fiscal reguladora da taxa pola prestación do Servizo de Axuda no Fogar. VII. Notificación ó/á solicitante da resolución adoptada. VIII. Inicio do Servizo de Axuda no Fogar segundo o establecido no Protocolo para inicio da prestación efectiva e establecemento do vínculo entre a persoa auxiliar no fogar e a persoa usuaria do servizo no artigo 13. B. Procedemento para causar baixa no servizo: 1. Son causas de extinción do servizo de axuda no fogar, as seguintes: I. A renuncia da persoa usuaria. II. Cambio de programa individual de atención ou do proxecto de intervención que implique un cambio de asignación de recurso e a súa incompatibilidade co servizo de axuda no fogar. III. Traslado definitivo da súa residencia a outro concello. IV. Falecemento da persoa usuaria. V. Incumprimento reiterado dos deberes e obrigas establecidas para as persoas usuarias na prestación do servizo. VI. A falta reiterada de pagamento do servizo, por norma xeral, establécese un máximo de tres meses. VII. Desaparición das causas que motivaron a prestación do servizo.2. O procedemento de extinción do servizo de axuda no fogar será o seguinte: I. Emisión dun Informe con proposta de resolución por parte do/a técnico/a coordinador/a do servizo, no que se reflexe a causa de extinción. II. Resolución do órgano competente e a correspondente notificación á persoa beneficiaria. C. Procedemento para causar modificación do servizo: I. Con carácter xeral, a alteración das circunstancias tidas en conta para a concesión do servizo, poderá dar lugar á modificación das condicións de prestación nas que fora concedido inicialmente. Os cambios de circunstancias, en calquera caso, deberán recollerse no expediente individual, mediante un novo Informe e a modificación concretarase coa sinatura dun novo Acordo de Servizo. II. Cando se trate dun servizo público de axuda no fogar asignado a persoas en situación de dependencia na correspondente resolución de Programa Individual de Atención, consonte o establecido no Decreto 176/2007, do 6 de setembro, polo que se regula o procedemento para o recoñecemento da situación de dependencia e do dereito ás prestacións do sistema na Comunidade Autónoma de Galicia, a incoación, por parte da entidade titular do servizo, dun expediente de modificación das condicións de prestación do servizo deberá notificarase en todo caso ao órgano competente para ditar resolución de Programa Individual de Atención. D. Procedemento para causar suspensión do servizo: I. Son causa de suspensión temporal do servizo, logo da tramitación do correspondente expediente e Informe de Seguimento da persoa coordinadora do servizo, que deberá incorporarse ao expediente persoal, as que seguen: a. Ausencia temporal do domicilio: neste caso o servizo poderá suspenderse por un máximo de tres meses, debendo acreditar a persoa usuaria as causas que motivan a súa ausencia. b. Modificación temporal das causas que motivaron a necesidade do servizo: poderá suspenderse o servizo, por un período máximo de tres meses, en tanto persista o cambio de circunstancias causante da suspensión. En relación ás prazas vinculadas a un dereito exercido dentro do Sistema de Autonomía e a Atención á Dependencia, estarase ao disposto na correspondente normativa. En todo caso, comunicarase ó correspondente ao Sistema Galego de Atención á Dependencia. II. Procederase segundo o seguinte: a. Comunicar e xustificar a persoa coordinadora do servizo o motivo de suspensión, de ser posible cunha antelación de quince días e concretando a duración prevista da ausencia. b. A/o técnica/o coordinador/a reflectirá no correspondente expediente a data de comunicación, motivo e duración prevista da suspensión. c. No caso de superar o período máximo de tres meses, para as persoas que accederon ó servizo mediante o procedemento de libre concorrencia, procederase á retirada do servizo. Se a persoa beneficiaria, demanda o reinicio do servizo, deberá solicitar segundo o procedemento para causar alta no servizo. A persoa responsable do Programa garantirá a supervisión do servizo efectivamente prestado, realizando o seguimento de cada caso, establecendo canles de coordinación e reunións periódicas coas persoas auxiliares no fogar -así como facendo unha nova valoración da situación sempre que as circunstancias a fagan necesaria-. Así mesmo, a/o Traballador/a Social responsable valorará a realización das correspondentes visitas ó domicilio das persoas usuarias, como mínimo, cunha periodicidade bimensual. En todo caso, realizarase a visita domiciliaria correspondente á revisión anual. Da supervisión realizada quedará constancia no correspondente expediente individual. Mediante esta supervisión revisarase e axustarase, se fose o caso, o contido das prestacións expresado no proxecto de intervención e no acordo de servizo. Así mesmo, a supervisión levará consigo a avaliación continua do servizo, valorando a adaptación do mesmo ás necesidades presentadas, grao de satisfacción das persoas usuarias e de cumprimento do proxecto de intervención. As persoas beneficiarias do Servizo de Axuda no Fogar presentarán a documentación correspondente para a revisión anual no último trimestre do ano. A/o Traballador/a Social procederá a valorar as situacións realizando a correspondente visita domiciliaria e, se fose necesario, adecuará o servizo ás necesidades presentes en cada caso. Así mesmo, a Traballador/a Social valorará a documentación relativa á capacidade económica e emitirá, se procedera, un informe para o servizo económico municipal especificando a nova achega económica correspondente, segundo o establecido na Ordenanza Fiscal reguladora da taxa pola prestación do Servizo de Axuda no Fogar.1. Protocolo para inicio da prestación efectiva e establecemento do vínculo entre a persoa auxiliar no fogar e a persoa usuaria do servizo. · O tempo máximo de duración dende a resolución de concesión e o inicio da prestación do servizo non poderá ser superior a 15 días hábiles. · Elaboración do Proxecto de Intervención asinado pola/o técnica/o coordinador/a do Servizo (Anexo II (Orde do 22 de Xaneiro de 2009, DOG nº 22 de 02/02/09 ). · Formalización por escrito das prestacións do servizo, tarefas que se realizarán, horario e días de asistencia mediante a sinatura do Acordo de Prestación do Servizo (Anexo II deste regulamento) · Elaboración e sinatura do correspondente Plan de Traballo da persoa Auxiliar no Fogar. · Visita domiciliaria da/o Traballador/a Social para a presentación da persoa Auxiliar no Fogar. · Inicio do Servizo de Axuda no Fogar nos termos establecidos.2. Protocolo de actuación no caso de urxencias e incidencias.2.1. Protocolo de alta no caso de extrema e urxente necesidade debidamente xustificada. · Presentación do impreso de solicitude no Rexistro do Concello ( Anexo I deste regulamento ) · Proposta da/o Traballador/a coordinador/a do Servizo, onde se reflicta a necesidade urxente da alta no Servizo. · Resolución de concesión por motivos de urxencia do órgano competente que reflexe a obriga de iniciar o procedemento para causar alta no servizo. · Inicio inmediato do servizo dirixido a solventar as necesidades máis básicas e urxentes. · Iniciar o procedemento habitual de alta. A achega económica que corresponda será retroactiva á data de inicio do servizo.2.2. Protocolo de actuación no caso de urxencias e incidencias coas persoas usuarias. Ante a comunicación por calquera medio dunha situación de urxencia e/ou incidencia a persoa coordinadora do servizo procederá da seguinte maneira: · Estudo da situación por parte da/o Traballador/a Social coordinador/a do servizo mediante a consulta do expediente individual, e de ser o caso contacto con familiares, outros profesionais ou servizos, visita ao domicilio, etc. · Valoración da situación e, se procede, mobilización dalgún servizo de urxencia, modificación do servizo conforme ao procedemento correspondente ou calquera outra medida que se valore oportuna para previr ou reparar a situación de urxencia e/ou incidencia. · Coordinación coa persoa auxiliar no fogar no relativo a situación de urxencia e/ou incidencia e ás medidas adoptadas ao respecto. · No caso da presencia da auxiliar no momento da urxencia, deberá determinar si é convinte e necesario intervir inicialmente ou non. · Rexistro no correspondente expediente individual.3. Protocolos de substitución da persoa Auxiliar no Fogar. · Comunicación á persoa usuaria da substitución da persoa Auxiliar no Fogar. · No caso de substitución da auxiliar de axuda no fogar asignada, que previsiblemente sexa a longo prazo, elaborarase e asinarase o correspondente Plan de Traballo da persoa Auxiliar no Fogar. · No caso de substitución puntual da auxiliar de axuda no fogar asignada, facilitaráselle á nova auxiliar unha copia do Plan de Traballo recollido no expediente individual da persoa usuaria. · Visita domiciliaria da/o Traballador/a Social para a presentación da persoa Auxiliar no Fogar.4. Protocolo de actuación no caso de queixa no Libro de Reclamacións. · Facilitar unha copia da folla de reclamacións á persoa usuaria. · Remitir orixinal ao servizo de inspección correspondente. · Recoller e valorar as queixas presentadas.1. A sede oficial estará situada nas dependencias municipais. Concretamente, a oficina de base do programa ubícase no Departamento de Servizos Sociais Comunitarios Básicos, sito na dirección Recheo da Alameda s/n. Ortigueira 15330 (A Coruña) onde se xestionará o Servizo de Axuda no Fogar, así como a participación na xestión das prestacións destinadas a garantir a autonomía persoal e a atención á dependencia, nos termos establecidos na normativa que resulte aplicable.2. O horario de atención ó público para o Programa de Axuda no Fogar está exposto nas dependencias do Departamento de Servizos Sociais Municipais (de luns a venres de nove a quince horas). 3. Límites horarios para a prestación do servizo: · Para as persoas que teñan un dereito recoñecido de atención dentro do sistema de autonomía e atención á dependencia, a intensidade estará predeterminada na Resolución de Aprobación do Programa Individualizado de Atención onde se recoñece o dereito ó Servizo de Axuda no Fogar municipal. O horario será flexible de maneira que se garanta a cobertura das necesidades de atención, podendo ser todos os días da semana, e virá establecido no Proxecto de Intervención e no Acordo do Servizo, podendo modificarse en función da variación das necesidades das persoas usuarias. · Para as persoas que resultasen beneficiarias do Servizo de Axuda no Fogar polo sistema de libre concorrencia os límites serán os seguintes: - A intensidade do servizo virá determinada na prescrición efectuada polos correspondentes servizos sociais de atención primaria. - horario de atención quedará establecido no Proxecto de Intervención e no Acordo de Servizo e poderá modificarse en función e variación das necesidades das persoas usuarias. No non expresamente previsto na presente ordenanza, estarase ao disposto na Orde do 22 de xaneiro de 2009 pola que se regula o Servizo de Axuda no Fogar (DOG do 2 de febreiro de 2009), na Lei 13/2008, do 3 de decembro, de Servizos Sociais de Galicia (DOG do 18 de decembro de 2008) e na Lei 39/2006, de 14 de decembro, de promoción da autonomía persoal e atención ás persoas en situación de dependencia (BOE do 15 de decembro de 2006) e na normativa que as desenvolve. Queda derrogada a Ordenanza reguladora do servizo de axuda no fogar, aprobada inicialmente polo Concello Pleno en sesión extraordinaria realizada o 27 de novembro de 1998 e publicada integramente no Boletín Oficial da Provincia Nº 32, do 09 de febreiro de 1999. A presente Ordenanza, que consta de 15 artigos, unha disposición transitoria, unha disposición derrogatoria e unha disposición final, entrará en vigor unha vez aprobada definitivamente e publicada no Boletín Oficial da Provincia da Coruña e unha vez transcorrido o prazo ó que se refire o artigo 65.2 da Lei 7/1985, do 2 de abril, reguladora das bases de réxime local, permanecendo en vigor ata a súa modificación ou derrogación. D/Dna………………………………………………. Data/Nac……………………….…Estado Civil………………………, con DNI/NIF ……………………. e domicilio en ………………………………………………………………………………………………………….…. Teléfono………………………./…………………. que convive con: SOLICITA, ser incluído como persoa usuaria do Servizo de Axuda no Fogar municipal e declaro ser certos todos os datos achegados coa solicitude, e asemade presento a seguinte documentación: · Fotocopia cotexada do DNI, NIE da persoa solicitante e do cónxuxe e persoas economicamente dependentes de ser o casoDNI. · Certificado de empadroamento e convivencia · Fotocopia da tarxeta da seguridade social ou asistencia sanitaria da persoa beneficiaria. · Fotocopia cotexada do certificado de minusvalía da persoa beneficiaria e/ou conviventes no domicilio. · Xustificante de pensións. · Fotocopia cotexada da declaración do IRPF, ou certificación de imputacións de rendas emitida por Facenda · Outros documentos:………………………………………………………………. ……………………………………………………………………………………….………………………………………………………………………………………. En Ortigueira o, ………. de…………………………………. de 201___ Sinatura ALCALDE PRESIDENTE DO CONCELLO DE ORTIGUEIRA · Nome e Apelidos.……………………………………………………DNI/NIF……………. Enderezo…………………………………………Teléfono…….……/…………………. Representado por (de ser preciso).……………………………. Parentesco coa persoa usuaria……………………. Enderezo…………………………Teléfono……………………./………………. · Dna…………………………………………………… en calidade de Traballadora social responsable do Servizo de Axuda no Fogar do Concello de Ortigueira 1. Que o Concello de Ortigueira prestará o Servizo de Axuda no Fogar (SAF) á persoa arriba citada, desde o día _______ de _________ de 201___. 2. Que a prestación do SAF se realizará por un prazo de___________________________, con posibilidade de prórroga segundo valoración técnica do Departamento de Servizos Sociais, do Concello de Ortigueira.3. O servizo se prestará unha vez coñecidas e aceptadas as condicións e normas do SAF e, as causas de suspensión recollidas na ordenanza.4. Que atendendo á Orde do 22 de xaneiro de 2009, que regula o servizo de axuda no fogar, á ordenanza fiscal municipal que regula as taxas do SAF e á aplicación do baremo que corresponde, a persoa usuaria comprométese a achegar __________ euros mensuais como contribución ao custo do servizo.5. Que a persoa usuaria acepta domiciliar o aboamento da taxa do SAF establecido segundo a ordenanza fiscal reguladora, na entidade bancaria da súa elección, no número de conta autorizada para tal efecto.6. Que, de acordo có proxecto de intervención establecido para cada caso, as actividades que se fixan inicialmente para o desenvolvemento do SAF son as seguintes: 7. Que as tarefas que se fixan inicialmente para o desenvolvemento do SAF, e que serán levadas a cabo polo persoal auxiliar do servizo son as especificadas no plan de traballo adxunto có presente acordo.8. Que, así mismo, a persoa usuaria, a súa familia ou persoas achegadas se comprometen a levar a a cabo as seguintes tarefas:------------------------------------------------------------------------------------------------------------------------------------------------------------------------------ 9. Que as modificacións que puidese haber nas condicións inicialmente estipuladas neste acordo deberán ser recollidas nun documento novo asinado pola persoa usuaria e a persoa responsable do SAF, sendo anexadas ao acordo orixinal.10. Que o servizo se prestará atendendo ás condicións reguladas na Orde do 22 de xaneiro de 2009, que regula o servizo de axuda no fogar, e na ordenanza municipal sobre o SAF, onde están recollidos os dereitos e obrigas da persoa usuaria, baixas temporais e causas de extinción. Ambas partes dan conformidade a este acordo de prestación do SAF e, o asinan. En Ortigueira, o …………de…………………………. de 201……. Persoa usuaria Traballadora Social Ortigueira, 30 de xuño de 2010 O alcalde Asdo.: Rafael J. Girón Martínez